Па выніках першы дзень нават троху выйшаў за рамкі часу - удзельнікам жадалася пабольш паразмаўляць пра накіпеўшыя пытанні.. Ужыванне аўтарскага права наагул без кур’езаў не абыходзіцца - польскія калегі ўспомнілі выпадак, калі на іх радзіме пыталіся рэгуляваць музыку, што грае ў таксі і цырульнях. І гісторый такіх, калі пазбіраць, насамрэч забагата. Таму, пэўна, адкрытыя ліцэнзіі, і вызываюць столькі цікавасці - інтуітыўна людзі шукаюць дапамогу аўтарскаму праву ў тых выпадках, калі яно не зусім шпарка рэагуе на хуткія змены ў лічбавым асяроддзі.